ถนนวงแหวนรอบกรุงปักกิ่ง

ปักกิ่งมีถนนวงแหวนหลายสาย
เค้าโครง.
โครงสร้างถนนของปักกิ่งได้รับอิทธิพลจากรูปแบบการพัฒนาทางประวัติศาสตร์ของเมืองชั้นใน ซึ่งมุ่งเน้นไปที่พระราชวังต้องห้าม#เปลี่ยนทาง 
ถนนวงแหวนรอบที่หนึ่งถึงสี่ของปักกิ่งโดยทั่วไปมีลักษณะสมมาตรและเป็นรูปสี่เหลี่ยมจัตุรัส#เปลี่ยนทาง ส่วนถนนวงแหวนรอบนอกมักมีลักษณะเป็นวงกลมมากกว่า#เปลี่ยนทาง 
ถนนวงแหวนรอบที่ 1.
เมื่อปักกิ่งยังคงมีรถรางให้บริการในช่วงทศวรรษ 1920 ถึง ค.ศ. 1950 สาย 4 มีเส้นทางเป็นวงแหวน โดยวิ่งตามเข็มนาฬิกาเป็นระยะทาง 17 กิโลเมตรผ่านเทียนอันเหมิน - ซีตาน - ซีซื่อ - ผิงอันหลี่ - ตี้อันเหมิน - กู่โหลว - เจียวเต้าโข่ว - เป่ย์ซินเฉียว - ตงซื่อ - ตงตาน - เทียนอันเหมิน เส้นทางนี้เป็นที่รู้จักในชื่อ "ถนนวงแหวน" (環形路) หลังรถรางถูกยกเลิกในทศวรรษ 1950 ชื่อนี้ก็หมดความหมายไปเพราะเป็นเพียงการรวมกันของถนนธรรมดาหลายสาย (ต่างจากถนนวงแหวนสายอื่นในปัจจุบันที่แต่ละสายเป็นทางด่วนเพียงสายเดียว) ผังเมืองใน ค.ศ. 1954 และ 1957 แสดงให้เห็น "ถนนวงแหวนรอบที่ 1" ที่แตกต่างออกไป เป็นวงแหวนสี่เหลี่ยมที่ใหญ่ขึ้นเล็กน้อยอยู่ระหว่างเป่ย์ซินเฉียว - ฉีชี่โข่ว - ไช่ชื่อโข่ว - ซินเจียโข่ว แผนที่ส่วนใหญ่ในปักกิ่งไม่ได้แสดงถนนวงแหวนรอบที่ 1 นี้อย่างชัดเจน มีเพียงแผนที่จำนวนน้อยมากที่ไฮไลต์เป็นสีเหลืองจาง ๆ ถึงความเป็นไปได้ของเส้นทางที่แตกต่างออกไป อย่างไรก็ตาม ชื่อเดิมยังคงถูกนำมาใช้ในภายหลังสำหรับถนนวงแหวนอื่น ๆ ที่สร้างขึ้นในอีกหลายทศวรรษต่อมา
แนวคิดเรื่อง "ถนนวงแหวนรอบที่ 1" กลับมาปรากฏขึ้นในช่วงสั้น ๆ หลังสิ้นสุดการปฏิวัติวัฒนธรรม ซึ่งในระหว่างนั้นชื่อเดิมของถนนที่กล่าวมาข้างต้นได้ถูกเปลี่ยนเป็นชื่อที่มีความหมายทางการเมืองเชิงโฆษณาชวนเชื่ออย่างรุนแรงที่ยกย่องและสนับสนุนอุดมการณ์ของการปฏิวัติวัฒนธรรม และเมื่อความวุ่นวายทางการเมืองสิ้นสุดลง ชื่อเหล่านั้นก็ถูกเปลี่ยนกลับ มีข้อเสนอหนึ่งคือให้เปลี่ยนชื่อถนนเหล่านั้นทั้งหมดเป็น "ถนนวงแหวนรอบที่ 1" เพื่อเป็นสัญลักษณ์ของการเริ่มต้นใหม่ในยุคแห่งการปฏิรูป รวมถึงสะท้อนความเต็มใจของจีนที่จะเปิดรับความทันสมัยและโลกาภิวัตน์ แต่ข้อเสนอนี้ถูกปฏิเสธอย่างรวดเร็ว เนื่องจากคนส่วนใหญ่ชื่นชอบชื่อเดิมของถนนและเชื่อในความหมายทางประวัติศาสตร์และมรดกทางวัฒนธรรมของถนนเหล่านั้น และที่สำคัญกว่านั้น พวกเขารู้สึกว่าการกลับไปใช้ชื่อเดิมยังมีความหมายเชิงสัญลักษณ์ที่มากกว่าในการประณามการปฏิวัติวัฒนธรรม ดังนั้น ชื่อเดิมของถนนจึงถูกนำมาใช้อีกครั้ง และวลี "ถนนวงแหวนรอบที่ 1" ก็แทบไม่เป็นที่ได้ยินอีกเลย
ถนนวงแหวนรอบที่ 2.
ถนนวงแหวนสายแรก (ชั้นในสุด) ของปักกิ่งคือ ถนนวงแหวนรอบที่ 2 สร้างขึ้นในช่วงทศวรรษ 1980 และขยายเพิ่มเติมในทศวรรษ 1990 ปัจจุบันถนนวงแหวนนี้มีลักษณะเป็นวงแหวนสี่เหลี่ยมล้อมรอบใจกลางปักกิ่ง ซึ่งเป็นพื้นที่ที่ใกล้เคียงกับเมืองเก่าที่ประกอบด้วย 4 เขต ได้แก่ เขตตงเฉิง เขตซีเฉิง เขตเซฺวียนอู่และเขตฉงเหวิน โดยทั้งสี่ส่วนของถนนเริ่มต้นที่ซีจื๋อเหมิน ตงจื๋อเหมิน ไช่ฮู่อิ๋งและจั่วอันเหมิน
ถนนวงแหวนรอบที่ 2 ตัดผ่านส่วนใจกลางเมืองปักกิ่ง และเกือบจะผ่านสถานีรถไฟปักกิ่งเหนือและสถานีรถไฟปักกิ่งโดยตรง ราคาอสังหาริมทรัพย์ภายในถนนวงแหวนนี้สูงกว่าส่วนอื่น ๆ ของเมืองอย่างมาก
ถนนวงแหวนรอบที่ 2 ในปัจจุบันเป็นส่วนหนึ่งของถนนวงแหวนที่ขยายออกไปซึ่งใช้เส้นทางใต้ผ่านจั่วอันเหมินและไช่ฮู่อิ๋งแทนที่จะเป็นถนนเฉียนเหมิน ซึ่งอยู่ทางใต้ของเทียนอันเหมิน ส่วนที่อยู่ใต้สุดระหว่างเจี้ยนกั๋วเหมินและฟู่ซิงเหมินดูเหมือน "บีบ" ออกไปด้านนอก ถนนวงแหวนรอบที่ 2 เชื่อมต่อโดยตรงกับทางด่วนสนามบินและทางด่วนปาต๋าหลิง
ถนนวงแหวนรอบที่ 3.
ถนนวงแหวนรอบที่ 3 สร้างขึ้นในทศวรรษ 1980 และแล้วเสร็จในทศวรรษ 1990 ไม่ใช่ถนนรอบนอกแต่อย่างใด เนื่องจากมันตัดผ่านย่านธุรกิจกลางของปักกิ่งและย่านชุมชนสถานทูต (ตงจื๋อเหมินไว่ / เหลียงม่าเฉียว เจี้ยนกั๋วเหมินไว่) ถนนเส้นนี้เชื่อมต่อโดยตรงกับทางด่วนหลายสาย ได้แก่ ทางด่วนจิงเฉิง ทางด่วนจิงฉือ ทางด่วนจิงไค และทางด่วนจิงจินถาง
ถนนวงแหวนรอบที่ 4.
ถนนวงแหวนรอบที่ 4 สร้างเสร็จใน ค.ศ. 2001 อยู่ห่างจากใจกลางปักกิ่งประมาณ เชื่อมต่อพื้นที่รอบนอกของปักกิ่ง ตัดผ่านย่านเทคโนโลยีจงกวานชุน ทางตะวันตกของปักกิ่ง เขตเฟิงไถ และทางตะวันออกของปักกิ่ง ทางด่วนจิงเชินและทางด่วนจิงทง (นับจากสะพานต้าวั่ง) เริ่มต้นจากถนนวงแหวนรอบที่ 4
ถนนวงแหวนรอบที่ 4 รวมถึงถนนวงแหวนอื่น ๆ ตอนนี้มีบางจุดที่ติดตั้งไฟ "ปลอม" ที่มีสีแดงและน้ำเงินซึ่งจะส่องสว่างในเวลากลางคืน ผู้ขับขี่มักเข้าใจผิดคิดว่ามีตำรวจออกมาตรวจการณ์เป็นจำนวนมาก สิ่งนี้ช่วยบังคับให้ผู้ขับขี่ลดความเร็วลงโดยอ้อม
ถนนวงแหวนรอบที่ 5.
ถนนวงแหวนรอบที่ 5 และถนนวงแหวนรอบที่ 6 เป็นถนนวงแหวนที่ใช้สำหรับทางด่วนเต็มรูปแบบ โดยกำหนดให้เป็นทางด่วนมณฑลหมายเลข S50
ถนนวงแหวนสายนี้อยู่ห่างจากใจกลางปักกิ่งออกไปอีก (ประมาณ) และเชื่อมโยงพื้นที่ชานเมืองของหวนเถี่ย ฉื่อเก้อจว ติ้งฟู่จวงและชี่ฉฺวี นอกจากนี้ยังผ่านเขตพัฒนาอี้จวง โดยจะผ่านพื้นที่รกร้างทางตอนใต้ก่อนจะมุ่งหน้าไปทางตะวันตกสู่เนินเขาหอม
ด้วยอยู่ใกล้กับสถานที่จัดการแข่งขันกีฬาโอลิมปิก จึงได้รับฉายาว่า "ถนนโอลิมปิก" นอกจากนี้ยังมีเพลงจีนตลก ๆ เกี่ยวกับถนนวงแหวนของปักกิ่ง รู้จักในชื่อ Song of the 5th Ring Road.
ถนนวงแหวนรอบที่ 6.
ณ ปัจจุบัน ถนนวงแหวนที่อยู่ห่างจากใจกลางปักกิ่งมากที่สุด (ประมาณ) คือ ถนนวงแหวนรอบที่ 6 สร้างขึ้นในทศวรรษ 2000 และแล้วเสร็จใน ค.ศ. 2010 ส่วนของทางด่วนระยะทาง ระหว่างทางแยกกับทางด่วนปาต๋าหลิงและทางด่วนจิงฉือที่วิ่งตามเข็มนาฬิกา เปิดให้รถยนต์ทั่วไปใช้งานได้ เป็นถนนวงแหวนเพียงสายเดียวที่เชื่อมต่อกับทางด่วนจิงฮาซึ่งอยู่ห่างไกลพอ ๆ กัน
ถนนวงแหวนที่เป็นทางด่วนเก็บค่าผ่านทางสายนี้เชื่อมปักกิ่งกับเขตชุ่นอี้ เขตทงโจว เขตฉางผิงและเขตต้าซิง โดยเป็นส่วนหนึ่งของระบบทางหลวงสายหลักแห่งชาติ และวางแผนให้เป็นสาขาของทางด่วน G45 ต้าชิง–กว่างโจว และด้วยเหตุนี้จึงได้รับการกำหนดรหัสเป็น G4501
ถนนวงแหวนรอบที่ 7.
ทางด่วนวงแหวนพื้นที่เมืองหลวง G95 หรือที่เรียกกันอย่างไม่เป็นทางการว่า ถนนวงแหวนรอบที่ 7 เป็นถนนวงแหวนระยะทางประมาณ 1,000 กิโลเมตรล้อมรอบใจกลางเมืองปักกิ่ง ส่วนใหญ่ผ่านมณฑลเหอเป่ย์ มีเพียง 38 กิโลเมตรที่ตัดผ่านปักกิ่ง และอีก 38 กิโลเมตรผ่านเทียนจิน ส่วนที่เหลืออีก 924 กิโลเมตร อยู่ในมณฑลเหอเป่ย์ การก่อสร้างถนนเส้นนี้แล้วเสร็จในเดือนมิถุนายน ค.ศ. 2018 โดยส่วนสุดท้ายเชื่อมระหว่างเขตทงโจวและต้าซิงซึ่งเป็นเขตรอบนอกของปักกิ่ง
อื่น ๆ.
ทางหลวงแผ่นดินจีนหมายเลข 112 เป็นถนนวงแหวนซึ่งวิ่งรอบปักกิ่งโดยผ่านมณฑลเหอเป่ย์และเทศบาลนครเทียนจิน อยู่นอกเขตเทศบาลกรุงปักกิ่งโดยสมบูรณ์ แม้จะไม่เป็นที่รู้จักกันทั่วไปว่าเป็นส่วนหนึ่งของ "ระบบถนนวงแหวน" ของปักกิ่ง แต่ก็ได้รับการระบุอย่างไม่เป็นทางการว่าเป็น "ถนนวงแหวนรอบที่ 8" โดยผู้เดินทางด้วยรถยนต์บางคน
เส้นทางเชื่อมต่อถนนวงแหวน.
นอกจากนี้ยังมีเส้นทางเชื่อมต่อระหว่างถนนวงแหวนหลายเส้นทาง เส้นทางที่ระบุไว้ด้านล่างล้วนเป็นทางด่วนหรือเส้นทางด่วน การเดินทางบนเส้นทางเหล่านี้มักราบรื่นอย่างน่าประหลาดใจ เนื่องจากไม่มีไฟจราจรบนเส้นทางเหล่านั้น
ณ ค.ศ. 2004 มี 11 เส้นทางที่อยู่ระหว่างการก่อสร้าง